Andrej Tušer

Prof. PhDr. Andrej Tušer, CSc. (* 28. november 1937, Tomášov) je slovenský žurnalista, novinovedec, vysokoškolský pedagóg a mediálny analytik. Zaoberá sa systémom a typológiou médií, metódami mediálnej tvorby, žurnalistickými žánrami a históriou žurnalistiky.

 Životopis 

Andrej Tušer je absolventom Katedry novinárstva Filozofickej fakulty Univerzity Komenského v Bratislave. Po maturite začal študovať odbor slovenčina – nemčina na Vysokej škole pedagogickej v Bratislave. Z rodinných (finančných) dôvodov zo školy odišiel a prihlásil sa k ČSD do kurzu výpravcov vlakov. V železničiarskej praxi pôsobil od roku 1955 do 1961. Od 1962 nastúpil do redakcie časopisu Bratislavská dráha, súčasne začal študovať externe publicistiku na Filozofickej fakulte UK v Bratislave, ktorú absolvoval v roku 1970. Bol zakladateľom a predsedom redakčnej rady štvrťročníka Podniková tlač na Slovenskom zväze novinárov kde pôsobil ako predseda v rokoch 1971 – 1990. V roku 1973 ho prijali do redakcie bratislavského Večerníka, kde pôsobil v rôznych funkciách do roku 1979. V roku 1980 nastúpil ako samostatný odborný pracovník-špecialista do Kabinetu teórie a dejín žurnalistiky na Filozofickej fakulte UK v Bratislave. V rokoch 1980 – 2005 pôsobil na katedre žurnalistiky FiF UK (1990 – 1992 vedúci katedry), kde postupne získal titul PhDr. (1980), CSc. (1987), docent (1991) a v roku 1997 ho vymenoval prezident republiky za univerzitného profesora žurnalistiky. V rokoch 2000 - 2010 prednášal aj na Fakulte humanistiky Trnavskej univerzity, na Filozofickej fakulte Katolíckej univerzity v Ružomberku, na Fakulte masmediálnej komunikácie Univerzity sv. Cyrila a Metoda v Trnave. Od roku 2006 ako spoluzakladateľ pôsobí na Fakulte masmédií Paneurópskej vysokej školy v Bratislave. Je autor, resp. spoluautor 35 knižných publikácií. Je ženatý – manželka Jiřina, deti Simona a Boris.

 Vzdelanie 

 1997 – profesor v odbore žurnalistika, Filozofická fakulta UK v Bratislave, inauguračná prednáška „Spravodajstvo – základ novín“. 
 1991 – docent v odbore česko-slovenské dejiny, Filozofická fakulta UK v Bratislave, habilitačná práca „K problematike regionálnej a lokálnej tlače“.
 1987 – vedecká hodnosť CSc. v odbore história, Filozofická fakulta UK v Bratislave, dizertačná práca „Večerníková tlač ako fenomén socialistického vývoja v Československu“.
 1980 – rigorózna skúška PhDr. v odbore česko-slovenské dejiny, Filozofická fakulta UK, rigorózna práca „Bratislavský Večerník (1956 – 1980)“.
 1970 – publicistika, Filozofická fakulta UK v Bratislave, diplomová práca „História bratislavského Večerníka“.

 Prax 

 2021 – trvá – Paneurópska vysoká škola v Bratislave – Fakulta masmédií, profesor emeritus.
 2007 – 2020 – Paneurópska vysoká škola (predtým Bratislavská vysoká škola práva) v Bratislave – Fakulta masmédií.
 2003 – 2007 – Katolícka univerzita v Ružomberku, Filozofická fakulta – Katedra žurnalistiky.
 2000 – 2010 – Univerzita sv. Cyrila a Metoda  v Trnave – Fakulta masmediálnej komunikácie. 
 2000 – 2002 – Trnavská univerzita v Trnave, Fakulta humanistiky – Katedra politológie.
 1998 – 2001 –  Vydavateľstvo Media Plus Judita Vámosiová – predseda kolégia, šéfredaktor slovensko-anglických periodík Euroforum a Slovak Trade Forum.1
 1998 – 2001 – Národné centrum mediálnej komunikácie v Bratislave –  šéfredaktor časopisu pre teóriu, výskum a prax prostriedkov masovej komunikácie Otázky žurnalistiky.
 1980 – 2005 –  Univerzita Komenského v Bratislave, Filozofická fakulta – Katedra žurnalistiky (1990 – 1992 vedúci Katedry periodickej tlače a agentúrneho spravodajstva).
 1973 – 1979 – Vydavateľstvo Pravda, redaktor, vedúci redaktor, parlamentný spravodajca denníka bratislavský Večerník.
 1962 – 1972 – Východná dráha ČSD, redaktor, zástupca šéfredaktora časopisov Bratislavská dráha, Bratislavský železničiar, Západoslovenský železničiar, Železničiar.
 1956 – 1961 – Východná dráha ČSD, výpravca vlakov (železničné stanice Kuchyňa, Nové Košariská, Lipové – Olča, Zlatná na Ostrove, Rusovce, Bratislava Lamač).

 Veda a výskum 

 2017 – 2019 – spoluriešiteľ trojročného výskumného projektu APVV „Sloboda prejavu v kontexte moderných informačných technológií“ na Paneurópskej vysokej škole 
 2002 – 2006 – člen komisie Vedeckej grantovej agentúry (VEGA) Ministerstva školstva SR a Slovenskej akadémie vied pre vedy o spoločnosti (filozofia, sociológia, politológia, teológia). 
 2005 – zástupca zodpovedného riešiteľa trojročného výskumného projektu VEGA „Vplyv nových informačných technológií na vydávanie tlače a na prácu novinárov printových médií“ na FiF UK v Bratislave.
 1998 – 2003 –  spoluriešiteľ výskumnej úlohy „Zmeny novinárskej profesie na Slovensku a príprava novinárov“ na FiF UK v Bratislave.  
 1997 – 1998 – spoluriešiteľ výskumnej úlohy Národného centra mediálnej komunikácie „Zmeny infraštruktúry médií na regionálnej a lokálnej úrovni v podmienkach nového územno-správneho usporiadania Slovenska“.
 1993 – 1995 – spoluriešiteľ výskumnej úlohy „Propagácia v médiách“ na FiF UK v Bratislave.
 Od 1991 člen redakčnej rady vedeckého Zborníka Filozofickej fakulty Univerzity Komenského v Bratislave Žurnalistika.
 1986 – 1990 – spoluriešiteľ úlohy „Výskum požiadaviek a potrieb slovníkovej a encyklopedickej literatúry vo vzťahu k výchove a vzdelávaniu novinárov“ na FiF UK v Bratislave.
 1982 – 1990 – zakladateľ a realizátor edície „Výskum praxi“ v Novinárskom študijnom ústave v Bratislave (vyše 10 vedeckých alebo odborných publikácií – Slovenský zväz novinárov, Novinársky študijný ústav).
 1981 – 1985 – spoluriešiteľ výskumnej úlohy „Jazyk a terminológia žurnalistiky ako prostriedok zvyšovania účinnosti prostriedkov masovej informácie“ na FiF UK v Bratislave 

 Tvorba 

 Monografie 

 2013 – Kompetentný hovorca, (v spoluautorstve s Evou Chudinovou), Vydavateľstvo Eurokódex Žilina, 168 s., ISBN 978-80-8155-019-5 
 2012 – O novinárstve. Publicistika – Štúdie – Rozhovory, Vydavateľstvo Eurokódex a Paneurópska vysoká škola, ISBN 978-80-89447-67-1  
 2010 – Praktikum mediálnej tvorby (vedúci autorského kolektívu a spoluautor), Vydavateľstvo Eurokódex a Bratislavská vysoká škola práva, 368 s., ISBN 978-80-89447-16-9
 2010 – Ako sa robia noviny, Vydavateľstvo Eurokódex a Bratislavská vysoká škola práva, štvrté, prepracované vydanie. 288 s., ISBN  978-80-89447-23-7
 2009 – Titulok - vizuálne avízo, Vydala Fakulta masmediálnej komunikácie UCM, v Trnave, 117 s., ISBN 978-80-8105-137-1
 2007 – Ako sa robia noviny, Vydavateľstvo SOFA, tretie, aktualizované vydanie, 170 s., ISBN 80-89033-59-8  
 2003 – Ako sa robia noviny, Vydavateľstvo SOFA, druhé, upravené vydanie, 164 s, ISBN 80-89033-26-1 
 1999 – Ako sa robia noviny, Vydavateľstvo SOFA, 219 s., ISBN 80-85752-66-2
 1998 – Regionálne a lokálne médiá na Slovensku, (v spoluautorstve s: Samuelom Brečkom, Danou Benkovičovou). Národné centrum mediálnej komunikácie a Print-Servis, 106 s., ISBN 8088755808 
 1989 – Večerníky v Československu, Slovenský zväz novinárov, 114 s. 
 1986 – Okresné noviny na Slovensku, (v spoluautorstve s Lubošom Šefčákom), Vydal Slovenský zväz novinárov a Novinársky študijný ústav, 179 s.
 1985 – Večerník, univerzálno-politický denník, (v spoluautorstve so Samuelom Brečkom), Vydal Slovenský zväz novinárov, 75 s.

 Skriptá a učebné texty 

 2001 – Teória a prax novinárskych žánrov I, druhé, nezmenené vydanie, (v spoluautorstve s Máriou Follrichovou), Vydala Univerzita Komenského Bratislava, 107 s., ISBN 80-223-1555-9 
 1998 – Teória a prax novinárskych žánrov I, (v spoluautorstve s Máriou Follrichovou), Vydala Univerzita Komenského Bratislava,, 107 s., ISBN 80-223-1222-3 
 1995 – Typológia periodickej tlače I. Lokálna a regionálna tlač, Vydala Univerzita Komenského Bratislava, 160 s.

 Príručky a slovníky 

 2014 – Médiá & Právo, (v spoluautorstve so Z. Kresák Kamenskou), Vydavateľstvo Eurokódex, s. r. o., Žilina, 268 s.  
 2005 – Vydávame školský časopis, druhé, rozšírené vydanie, (A. Tušer vedúci autorského kolektívu a spoluautor). Vydali Krajská štátna knižnica Ľ. Štúra vo Zvolene a Televízia Markíza, 146 s.
 2001 – Kto bol kto v hospodárstve SR v roku 2000, (A. Tušer, Oliver Brunovský, Daniela Hovorková). Vydal TREND Holding, s. r. o., Bratislava, 268 s.
 1999 – Kto bol kto v hospodárstve SR v roku 1998, (A. Tušer vedúci autorského kolektívu a zostavovateľ). Vydal Trendy, s. r. o., Bratislava, 263 s. 
 1998 – Kto bol kto v hospodárstve SR v roku 1997, (A. Tušer vedúci autorského kolektívu a zostavovateľ). Vydal Trendy, s. r. o., Bratislava, 218 s.
 1997 – Vydávame školský časopis. 80 s. (A. Tušer zostavovateľ a spoluautor). Vydali Krajská štátna knižnica Ľ. Štúra vo Zvolene a Matica slovenská.  
 1997 – Kto bol kto v hospodárstve SR v roku 1996, (A. Tušer vedúci autorského kolektívu a zostavovateľ). Vydal Trendy, s. r. o., Bratislava, 153 s. 
 1996 – Vzťahy s médiami (Press Relations). Žurnalistické žánre v propagácii, Vydala SOSPRA Bratislava, 12 s.
 1996 – Svet skratiek a značiek, tretie, rozšírené vydanie. 212 s., 8000 hesiel. Vydavateľstvo SOFA Bratislava.
 1996 – Svet skratiek a značiek, druhé vydanie, Vydavateľstvo SOFA Bratislava, 180 s.
 1995 – Svet skratiek a značiek, 6000 hesiel. Vydavateľstvo SOFA Bratislava, 176 s.
 1993 – Žurnalistika a výučba žurnalistiky v demokratickej spoločnosti – Journalism and Journalism Education in a free Society, (A. Tušer spoluautor). Vydal CGS Mixet, 81 s.
 1992 – Žurnalistická tvorba v tlači, (A. Tušer spoluautor). Vydal Stimul Bratislava, 101 s.
 1989 – Terminologický slovník žurnalistiky slovensko-česko-rusko-anglicko-nemecko-francúzsky, 2670 termínov (sprac. Danuša Serafinová s kol., A. Tušer v spoluautorstve 40%). Vydavateľstvo Alfa Bratislava, 392 s.
 1984 – Slovník podnikovej tlače na Slovensku, (v spoluautorstve s L. Šefčákom). Vydal Slovenský zväz novinárov, 98 s.
 1982 – Malá encyklopédia žurnalistiky, (zost. Ľ. Jacz, A. Tušer tajomník encyklopédie a spoluautor hesiel). Vydavateľstvo Obzor Bratislava 576 s.
 1971 – 100 rokov Košicko-bohumínskej železnice, (v spoluautorstve s M. Klapitom a M. Vaľom), Vydavateľstvo Slavín Bratislava, 52 s.

 Bibliofília 

 2002 – Listy od N. (pseudonym Andreas Guessman), Vydavateľstvo SOFA, PhDr. Robert Farbula, 62 s. 

 Poézia 
 2011 – Veršovanie s prvou láskou, Vydavateľstvo SOFA, PhDr. Robert Farbula, 60 s., ISBN 978-80-89033-69-0 

 Iné 
 2013 – Kroky slov. Zborník z Kolokvia o živote a diele prof. PhDr. Andreja Tušera, CSc, (A. Tušer spoluautor). Vydavateľstvo Eurokódex s Nadáciou Štefana z Verbovca a Spoločnosťou Mediana, 416 s.  
 1995 – Sofiin svet. Román o dejinách filozofie. Jostein Gaarder. Najpredávanejšia kniha roka.  528 s. (A. Tušer zodpovedný redaktor). Vydavateľstvo SOFA, PhDr. Robert Farbula 
 Autor viac ako 160 vedeckých štúdií, odborných textov a recenzií, vyše 2000 publicistických článkov, rozhovorov, resp. mediálnych vystúpení vo všetkých médiách (prvý príspevok: Petrík. In: Náš národ, Týždenník Matice slovenskej, roč. 3, č. 15, 10. 4. 1949, s. 9).

 Literatúra 
 2019 – MACKOVÁ, Mária, TUŠER, Andrej: Ak zastaneš, zamrzneš. Osobnosť prvého slovenského profesora žurnalistiky Andreja Tušera''. 231 s. Knižný rozhovor autorky Márie Mackovej. Vydavateľstvo DAXE, s. r. o., Bratislava     

 Ocenenia (výber) 

 2021 – Čestný titul Profesor emeritus Paneurópskej vysokej školy 
 2020 – Výročná cena Samuela Zocha za zásluhy o rozvoj Bratislavského samosprávneho kraja 
 2020 – Čestné občianstvo obce Tomášov 
 2017 – Veľká medaila sv. Gorazda – najvyššie rezortné vyznamenanie Ministerstva školstva, vedy, výskumu a športu SR 
 2017 – Pamätná medaila pri príležitosti 20. výročia založenia Univerzity sv. Cyrila a Metoda v Trnave.
 2017 – Ďakovný list dekanky Fakulty masmédií Paneurópskej vysokej školy pri príležitosti 10. výročia jej založenia  
 2013 – Cena dekana Fakulty masmédií Paneurópskej vysokej školy za celoživotné dielo.
 2011 – Mercurius Veridicus ex Slovakia - najvyššie novinárske ocenenie za Novinársky čin roka 2010, udelené Slovenským syndikátom novinárov (slovenský ekvivalent americkej Pulitzerovej ceny za publicistiku) 
 2010 – Cena „Za najlepšiu spätnú väzbu počas vyučovania“  v anonymnej ankete študentov Fakulty masmediálnej komunikácie Univerzity sv. Cyrila a Metoda v Trnave.
 2009 – Pamätná medaila za osobný prínos v období vzniku, rozvoja a šírenia dobrého mena Bratislavskej vysokej školy práva k 5. výročiu vzniku BVŠP.
 2007 – Cena mesta Senec 
 2004 – Pamätný medailón pri príležitosti 85. výročia založenia Univerzity Komenského.
 2001 – Prémia J. M. Hurbana, udelená Národným bibliografickým ústavom pri Slovenskej národnej knižnici v Martine, za ročenku Kto bol kto v hospodárstve SR v roku 2000.
 1985 – Diplom za dlhoročnú úspešnú a aktívnu vedecko-výskumnú spoluprácu v Novinárskom študijnom ústave v Bratislave.
 1965 – 1995 – prémie Sekcie žurnalistiky Slovenského literárneho fondu.

 Referencie 

 Externé odkazy 

  RTVS 3 – Magazín Klub 3 – hosť profesor Andrej Tušer – 19. 10. 2021
  Týždenník Slovenka – Andrej Tušer: Novinárom sa netlieska;  č. 27/2020.
  TV TA3 – Relácia Kultúra – 09. 07. 2019 
 Správy RTVS – Kniha o otcovi slovenskej žurnalistiky – 24. 06. 2019
  Hosť Rádia Regina Západ – Andrej Tušer – 19.04.2018
 TV Senec – PEVŠ – ocenenie 14. 11. 2017
 – A. Tušer: Žurnalistika je môj život – 28. 05. 2017
 Rádio Regina, Relácia Portréty: Andrej Tušer – novinár, vedec, pedagóg – 15. 06. 2015
  február 2015
 - 2015

Kategória:Slovenskí novinári
Kategória:Slovenskí publicisti
Kategória:Slovenskí pedagógovia
Kategória:Osobnosti z Tomášova